На основу члана 58. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/16, 113/17 и 95/18), члана 89. став 2. Статута Општине Владичин Хан („Сл. гласник града Врања“, бр. 4/19) и члана 27. Одлуке о организацији Општинске управе Општине Владичин Хан („Сл. гласник града Врања“, број: 10/19), Општинско веће општине Владичин Хан на предлог начелника Општинске управе општине Владичин Хан, дана 15.03.2021. године, усвојило је

**ПРАВИЛНИК О ИЗМЕНИ И ДОПУНИ ПРАВИЛНИКА**

**О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ ОПШТИНЕ ВЛАДИЧИН ХАН**

**Члан 1.**

У Правилнику о организацији и систематизацији радних места у Општинској управи општине Владичин Хан, број: 06-74/5/19-III од 3.6.2019. године и 06-68/1/20-III од 8.9.2020. године врши се измена и допуна:

1. у члану 15. одељак А) ОДЕЉЕЊЕ ЗА ОПШТУ УПРАВУ И ЈАВНЕ СЛУЖБЕ, у радном месту под бројем 24. Возач моторног возила иза речи „број намештеника“ брише се број „1“ и умсто њега уписује број „3“.

Опис посла и услови радног места остају без измене.

1. у члану 15. одељак В) ОДЕЉЕЊЕ ЗА УРБАНИЗАМ, ИМОВИНСКОПРАВНЕ, КОМУНАЛНЕ И ГРАЂЕВИНСКЕ ПОСЛОВЕ, у радном месту под бројем 46. Комунални редар иза речи „број службеника“ брише се број „5“ и уместо њега уписује број „4“;
2. у члану 15. одељак Г) СЛУЖБА ЗА ИНВЕСТИЦИЈЕ, у радном месту под бројем 53. Послови планирања и реализација инвестиције, иза речи „број службеника“ брише се број „3“ и уместо њега уписује број „2“.

**Члан 2.**

Овај правилник ступа на снагу осмог дана од дана објављивања на огласној табли Општинске управе општине Владичин Хан.

**ОПШТИНСКО ВЕЋЕ ОПШТИНЕ ВЛАДЧИН ХАН**

**БРОЈ: 06-22/18/21-III**

**ПРЕДСЕДНИК**

**Горан Младеновић**

**О б р а з л о ж е њ е**

Правни основ за усвајање Правилника о измени и допуни правилника о организацији и систематизацији радних места у Општинској управи општине Владичин Хан садржан је у одредбама Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017 и 95/2018) и одредбама Статута општине Владичин Хан („Сл. гласник града Врања“, бр. 4/19) којим је предвиђено да Правилник о организацији и систематизацији радних места у Општинској управи на предлог начелника Општинске управе усваја Општинско веће.

Предложеном изменом Правилника о организацији и систематизацији радних места у Општинској управи општине Владичин Хан врши се прерасподела броја радника односно извршилаца у оквиру постојећих радних места, а у циљу попуне радних места са новим недостајућим бројем радника.

На основу свега напред наведеног предлаже се Општинском већу општине Владичин Хан усвајање предложене измене Правилника о организацији и систематизацији радних места у Општинској управи општине Владичин Хан.